钦定古今图书集成/明伦汇编/官常典/第013卷 > 隋
## 钦定古今图书集成/明伦汇编/官常典/第013卷 > 隋

隋高祖班爵九等，以同姓为亲王，王以下各置府僚
国官。”至炀帝定令，唯存三等，而僚属亦皆省改。
按《隋书百官志》，高祖置国王、郡王、国公、郡公、县公、侯、
伯、子、男，凡九等，皇伯叔昆弟、皇子为亲王。置师友各
一人，文学二人，长史、司马，谘议参军事，掾属各一人，
主簿二人，录事，功曹，记室，户、仓、兵等曹，骑兵、城局等
参军事；东西阁祭酒各一人，参军事四人，法、田、水、铠、
士等曹行参军各一人，行参军六人，长兼行参军八
人，典签二人。嗣王则无师、友。”诸王置国官，有令、大
农各一人，尉各二人，典卫各八人，常侍各二人，侍郎
各四人，庙长、学官长各一人，食官、厩牧长、丞各一人，
典府长、丞各一人，舍人各四人。”《等员》高祖又采后
周之制，置“上柱国”、柱国、上大将军、大将军、“上开府仪
同三司”、“开府仪同三司”、“上仪同三司、仪同三司”、“大都
督、帅都督、都督总十一等，以酬勤劳。”上柱国、嗣王、郡
王无主簿、录事参军、东西阁祭酒、长兼行参军等员，
而加参军事为五人，行参军为十二人。柱国又无骑
兵参军事、水曹行参军等员，而减参军事、行参军各
一人；《上大将军》又无谘议参军事；田曹、铠曹行参军
员，又减行参军一人；《大将军》又无掾属员，又减参军
事二人；《上开府》又无法曹、士曹行参军参军事员；《开
府》又无典签员，减行参军二人；《上仪同》又无功曹、城
局参军事员，又减行参军二人；《仪同》又无仓曹员，减
行参军三人；《上柱国、柱国公减典卫二人，无侍郎员。
侯、伯又减典卫二人。食官、厩牧长各一人，子男又减
尉、典卫。常侍、舍人各一人。上大将军、大将军、公、同柱
国子、男，其侯伯减公、典卫、侍郎、厩牧丞各一人，子男
无令，无典卫。又减舍人一人。上开府、开府、公、同大将
军子、男。其侯伯又无常侍，无食官厩牧丞，子男又无
侍郎。厩牧长，上仪同、仪同公同开府子男。其侯、伯又
无尉，无学官长，子男又无厩长、食官长。郡王与上柱
国公同，国公无上开府已上官者，上开府公同，散郡
公与仪同侯伯同，散县公与仪同子男同。王公已下，
三品已上，又并有亲信。帐内各随品高卑而制员，王
为正一品，郡王、国公、开国郡、县公为从一品；开国侯
为正二品；开国伯为正三品；开国子为正四品；开国
男为正五品。开皇中，置国王、郡王、国公、郡公、县公、
侯、伯、子、男为九等者。至炀帝三年定令，唯留王、公、侯
三等，馀并废之。王府诸司参军，更名诸司属参军，则
直以“属为名。改“国令为家令，自馀以国为名者皆去
之。按〈礼仪志〉》，“隋临轩册命诸王陈车辂，百司定列，
内史令读册讫，受册者拜受出。又引次受册者如上
仪。若册开国郊社，令奉茅土立于仗南，西面。每受册
讫，授茅土焉。

### 高祖开皇元年封皇弟慧爽二人皇子广俊秀谅四人及杨智积等皆为王既又改封越王秀为蜀王

按《隋书高祖本纪》，开皇元年“春二月乙亥。封皇弟邵
国公慧为滕王，同安公爽为卫王，皇子雁门公广为
晋王。俊为秦王。秀为越王。谅为汉王。丁丑，以陈留郡
公杨智积为蔡王。兴城郡公杨静为道王。夏五月戊
子。封邗国公杨雄为广平王。永康郡公杨弘为河间
王。秋九月辛未。以越王秀为益州总管。改封蜀王”
按《炀帝本纪》，帝讳广，高祖第二子也。在周以高祖勋
封为雁门郡公。开皇元年，立为晋王，九年归藩。及太
子勇废，立上为皇太子。仁寿四年七月，高祖崩，上即
位。

开皇三年。夏六月庚午。以卫王爽子集。为遂安郡王
按《隋书高祖本纪》云云。

开皇十年春正月乙未，以皇孙昭为《河南王》，楷为《华
阳王》。

按：《隋书高祖本纪》云云。

开皇十二年。冬十月丁丑。以遂安王集为卫王按《隋书高祖本纪》云云。

开皇十三年春二月己卯，立皇孙暕为豫章王。秋九
月庚申，以邵国公杨纶为滕王。

按：《隋书高祖本纪》云云。

开皇十六年，封皇孙裕等七人为王。

按《隋书高祖本纪》，十六年“春正月丁亥，以皇孙裕为
平原王，筠为安成王，嶷为安平王，恪为襄城王，该为
高阳王，韶为建安王，煚为颍川王。”

开皇十七年，诏“诸勋臣子孙，宜量才升用，俾享世禄。”
秦王俊坐事免官，以王就第。

按《隋书高祖本纪》，十七年“夏四月壬午，诏曰：‘周历告
终，群凶作乱，舋起蕃服，毒被生人。朕受命上元，廓清
区宇，圣灵垂祐，文武同心，申明公穆、郧襄公孝宽、广
平王雄、蒋国公睿、楚国公𪟝、齐国公颎、越国公素、鲁
国公庆则、新宁公长乂、宜阳公世积、赵国公罗云、陇
西公询、广业公景、真昌公振、沛国公译、项城公子相’”、
钜鹿公子干等，“登庸纳揆之时，草昧经纶之日，丹诚
大节，心尽帝图；茂绩殊勋，力宣王府。宜弘其门绪，与
国同休。其世子、世孙未经州任者，宜量才升用，庶享
荣位，世禄无穷。”秋，七月丁亥，上柱国、并州总管秦王
俊坐事免，以王就第。

开皇二十年冬十月乙丑，皇太子勇及诸子并废为
庶人。

按：《隋书高祖本纪》云云。

### 仁寿二年冬十二月癸巳上柱国益州总管蜀王秀废为庶人

按：《隋书高祖本纪》云云。

### 炀帝大业元年秋七月丙午滕王纶卫王集并夺爵徙边

按：《隋书炀帝本纪》云云。

《大业》二年，进封《豫章王暕》为齐王，封皇孙倓等三人
为王。立秦王俊子浩为秦王。

按《隋书炀帝本纪》，“大业二年夏六月壬子，进封豫章
王暕为齐王。秋八月辛卯，封皇孙倓为燕王，侗为越
王，侑为代王。九月，立秦孝王俊子浩为秦王。”按《恭
帝本纪》，“帝讳侑，元德太子之子也。大业三年立为陈
王。后数载，徙为代王，邑万户。义兵入长安，尊炀帝为
太上皇，奉帝纂业。”

大业六年诏已后唯有功勋，乃得赐封，仍令子孙承
袭。又改封安德王雄为观王，河间王子庆为郇王。
按《隋书炀帝本纪》，六年春二月乙卯，诏曰：“夫帝图草
创，王业艰难，咸仗股肱，叶同心德，用能拯厥颓运，克
膺大宝。然后畴庸茂赏，开国承冢，誓以山河，传之不
朽。近代丧乱，四海未一，茅土妄假，名实相乖，历兹永
久，莫能惩革。皇运之初，百度伊始，犹循旧贯，未暇改
作。今天下交泰，文轨攸同，宜率遵先典，永垂大训。自
今已后，唯有功勋，乃得赐封，仍令子孙承袭。”丙辰，改
封安德王雄为观王，河间王子庆为郇王。